ПРИЈЕГЛЕД 


ПРИЛОГ »МАЛЕ БИБЛИОТЕКЕ« 


БРОЈ М.-М1. МОСТАР 15-ІУ- 1902. == ГОДИНА І. 


ДА ГА ПОМЕНЕМО 


»Велики, потпуно развијени пјесници 
великих, срећних народа — то су вели- 
чанствени паркови: све уређено, правил- 
но, сјајно и богато. Пјесници као Ђура 
су мале, мирисне горске ливаде, Онамо 
одлазимо сваки дан, уживамо, кријепимо 
се и ведре душе враћамо се дома; овамо 
нас ријетко кад нанесе пут, забавимо се 
који часак и растајемо се тужна срца 
с горским станом«... Овако завршује пок. 
Свет. Вуловић, критичар српски, своју 
студију о омиљеном лирском пјеснику 
српскоме Ђури Јакшићу. Рекосмо оми- 
љеноме, а могасмо, готово, рећи и на]0- 
шиљенијет, па да ипак не би претјерали. 
Ђура је збиља омиљен у народу сриско- 
ме, као ријетко који. Њега знаду чак и 


они, који у години дана тек по два или 

по три пута прихвате књигу у руке и 
говоре о њему са одушевљењем. Човјек 
мора да се диви, кад, чешће пута, чује, 
из уста каквога обичнога чаршинлије, 


Ја сам стена, 
О коју се злоба мори 
Светска чуда и покори, 
Крш громова, огањ, клетва 
И сто чуда неба, земље, 
Разбило се о менека 
Усамљена... 

или: 


Јесте ли ми род, сирочићи мали 
Ил' су можда и вас јади отровали 
Или вас је слабе прогонио свет, 
Па дођосте амо, да кад људе знамо 
Да се и ми мало боље упознамо 
У двопеву тужном певајући сет2... 


А Ђурине приповетке читају се, са 
највећом насладом, у оним најнижим, ма- 
лим дућанима, у недјељне или празничне 
данс, кад су вриједне занатлије оставиле 
свој чекић или иглу и сјеле, да се књи- 
гом позабаве. Ђуру воли велико и мало, 
старо и младо, богато и сиромашно! Он, 
који се за живота толико напатио и на- 
мучио, гоњен и протјериван од свакога, 
данас је љубимац свога народа! 

Но, поред свега тога, што је тако оми- 
љен и чувен, тешко да ће коме панути 
на памет, да се сјети, е ће за два мје- 
сеца 27. јула ове године навршитњ. се 
равних седамдесет година од Како се ро- 
дио велики овај пјесник. Много их има, 
много поштовалаца његових, који га и 
читају и хвале а о животу његову не 
знаду ништа. Тога ради хоћемо макар иу 
кратко, да упознамо наше читаоце с њиме 
и да га, на овај начин, приликом седам- 
десетогодишњице рођења, поменемо. 

Ђура Јакшић родио се 27. јулија 1832. 
годинс у српској Црњи, ‘у Банату Отац 
му је био свјештеник у истом мјесту и 
звао се Дионисије, а матери му било је 
име Христина, која је такођер била свје- 
штеничка кћи. 

Прву, основну школу, учио је Ђура 
код куће, гд је је учио буквар, псалтир, 
часловац и т. д. Из ове отишао је у 
њемачку школу, а кашње, у Сегедину, 
прешао је опет у српску. Год. 1843. 
ступи он у Сегединску гимназију. 

Но пошто се никако не могаше опри- 
јатељити са гимназијским предметима и 


пошто је особито волио сликарство, оста- 
ы 

ви он год. 1846. гимназију, те оде у 
Темишвар, да тамо учи сликање. 

Сад је од најслабијег гимназијског уче- 
ника уједанпут постао најбољи ученик, 
те пошто му је отац сам увидио, да ће 
овако најбоље успјети, даде га у Пешту 
у сликарску академију., У тој академији 
је био до 1848. год а онда се, због не- 
ких неприлика, врати кући, и тада се 
крене у Вел. Бечкерек, да учи сликар- 
ство код српскога сликара Костадина Да- 
нијела 

Због слабих материјалних прилика, 
остави он и Биоград, ђе је из Бечкерс- 
ка отишао био, те се опет врати натраг, 
а по томе се настани код куће, ђе је 
остао до 1851. год. Тада га отац поша- 
ље у Бечку академију. 

У Бечу је Ђура био до 1853., Одатле 
га отац опреми у Минхен (Њемачка) и 
ту је остао до 1854. а тада се, на по- 
зив очев, врати кући. 

Год. 1855. био је у Вел. Кикинди, гдје 
је од сликања живио, а 1856. дође у 
Нови Сад, да свој посао и даље настави. 

Годину дана, по доласку у Нови Сад, 
крену се Ђура у Биоград и ту, на ње- 

гову молбу, поставе га за учитеља у 
селу Сумраковцу (Србија), те је ту остао 
до 1858. год. 

Те, 1858. год. постане он учитељ цр- 
тања на једној женској школи у Биограду. 
Као учитељ цртања остао је до 1860. 
год. које године постане учитељ у По- 
жаревцу, те се у томе мјесту и ожени 
са ћерком учитеља Сима Николића. 

Год. 1861. оде у Беч, да учи слика- 
ње, а ту је био све до 1862. год. па 
се и опет врати у Нови Сад, гдје оста- 
де само годину дана. Тад пређе у Ср- 
бију, постаде најприје учитељ у Пожа- 
ревцу, а кашње учитељ цртања у гимназији 
Крагујевачкој. 

Од 1865. год. био је чешће премје- 
штан из мјеста у мјесто све до 1872., 
које године добије службу коректора др- 
жавне штампарије, те је у том звању 
и умро. 

А умро је 16. новембра 1878. год. 

Спољашњост урину пок. Вуловић 
описује овако: 

»Ђура је био лијепа, средњег раста, 
а крепка, снажна састава. Лице му је 
било правилно, округло, средње величине; 

чело умјерено високо, нос прав; бркови 
густи, повећи, пали, а брада умјерно дуга, 
густа; коса црна и обрве, а брада и 
бркови нариђи; очи граорасто - зелене, а 
поглед пун осјећања; стас прав; крета- 
ње тихо, поуздано, слободно; врат кра- 
так; мишићи развијени, чврсти; лице ру- 
мено, мирно; пуноћа вазда умјерена...« 

Завршујући овај чланак о ЋЂури, за- 
вршићемо га ријечима другога одличнога 
критичара српскога Дра Љубе Недића: 

»Јакшићу, као лиричару припада прво 
мјесто послије овога највећега (Бранка, 
пр. ур.,) шјесника што је новим језиком 
пјевао. Ни у кога другога не налазимо, 
у оној мјери, што пјесника мјесником 
чини; ни један од њих нема тако одре- 
ђене маркантне физиогномије своје као 
он; ни један оне снаге и пластике, којом 
он располаже. Понеки од њих надмашују 
га, покадшто, већим савршенством форме 
и бољом техником стиха, или им је је- 
зик углађенији; али ни један није, ціели- 
ном својом, толико пјесник као он, нема 
толико темперамента, толико расе, тако 
одређене своје индивидуалности као он. 
То је прави, рођени пјесник, коме је 


== па 


пјесма богодани дар, да њоме исказује оно, 
што му душу покреће«... 
ШЗ: 


» ПРИЈАТЕЉИ КЊИЖЕВНОСТИ «. 


Франц Сингер написао је овај заним- 
љив предговор једној својој књизи о сво- 
јим пријатељима. 

Један пријатеь: Нисам ли ја скоро 
Ваше име негдје читао? Није ли на по- 
смртном листу или приликом какве ко- 
лекте? Ах, пардон, сад сам се сјетио; 
оглашавали сте неку своју књигу. Човјек 
толико много прочита, да и нехотице 
замјењује једно с другим. 

Други пријатељ: Јел те, изишла је нека 
нова књига Ваша? Читао сам књижарски 
оглас и већ сам хтио да купим; ал ни- 
сам знао гдје би је могао добити. Мо- 
лим Вас, дајте ми адресу — ал не, још 
боље, Ви ћете ми је сами послати, и то 
са каквом лијепом посветом; књига, коју 
сам аутор поклања, увијек има веће ври- 
једности. 

Трећи: Не, не, немојте ми близу при- 
лазити! Срдим се на Вас, врло се срдим. 

Дакле из новина морам ја да сазнам, да 
Вам је изишла нова књига? Тако се ра- 
ди са својим најбољим пријатељем? Та 
ми смо прије пет година цијело љето код 
Мајзла за истим столом ручавали! Не, 
не, немојте ништа говорити, напошљетку 
нисам ја варварин, а ако ми још данас 
пошљете своју књигу, то Һу Вам дати 
још милости. Али наравно повезан егзем- 
плар! 

Четврти: Сагіѕѕіте, моја најсрдачнија 
честитка! Читао сам опет Вашу једну 
књигу, сасвим изврсно! У мени имате 
вјерну муштерију, Мој књижар има на- 
редбу од мене, да ми сваку књигу са 
Вашим именом, одмах пошаље. Шта ка- 
жете? Ви не пишете са пуним именом. 
То је врло интересантно, ни појма ни- 
сам имао! 

Још један: Дакле Ви још увијек изда- 
јете књиге? Чудновато. Па Ви немате 
нужде. И ја сам једном — има ваљда Већ 
дванајест година — нешто написао, једну 
здравицу у сватовима једне кузине. Већ 
су неколико пута наваљивали на мене, да 
штампам ствар, ал сујета је далеко од 
мене. 

Шести пријатељ: Зар Вам нису јуче 
у вече уши зујале? Био сам у друштву, 
у коме се говорило, како лијепо пишете. 
Ал ко има такав таленат, тај треба да 
дозволи и публици да у том ужива. За- 
што не дате кадгод и штампати што? 
Шта кажете? Већ сте читаво туце књига 
издали? Није могуће! А ја мислио, Ви 
пишете само ради свог уживања! 


Једна пријатељица: Пре некако у књи- 
жари дође ми једно Ваше ново дјело до 
руку. Са својим издавачем можете пот- 
пуно задовољни бити. Израда је изврсна. 
Ја чезнем за онаким папиром, а Шва- 
бихерова слова елегантно изгледају. Ова 
ће књига прокрчити себи пута. Јесу ли 
пјесме или новеле? 


Осми пријатељ: Код Х. новина имате 
заиста врло доброг пријатеља. Ту је не- 
ки дан о Вашој некој књизи хваљено и 
сувише, Ал је велика штета, што се ра- 
дије не одате драми. Ко Вам још данас 
узима књиге; Позорница је данас прогу- 
тала сво интересовање. Комедија, која 
ијоле успјеха пожње, више ће Вас учи- 
нити познатим, него туце књига, над ко- 

јима се морате у зноју лица свога да 
мучите. 

Опет један: Дакле Ви сте и опет јед- 
ном књигом учинили злочин. Ал кад се 
Вами свиди, мени је свеједно. Апропо, 
јесте ли читали нову књигу од Буржеа? 
Ванредно, пирамидално! У опће, данас 
човјек још једино што французе може да 
чита. Да, мој пријашко, код њих би Ви 
сви, без изнимке, могли ићи у школу. 

Још један: Недавно чујем, да Вам је 
изишла нова књига. Нисам је читао. И 
нашто? Ја познајем Ваш уіеих јеп — 
манир. Немојте узети за зло, драги при- 
јатељу, ал ја бих већ давно почео во- 
дити рачуна о садашњем духу времена. 
Данашња публика тражи голицање жива- 
ца мјесто уздисаја срца, јасне свјетло- 
сти, мјесто идиле при мјесечини, крви а 
не млијека! 

Једанести пријатељ: Но, хоћемо ли 
што скорије добити чега новог од Вас? Како 
велите? Свешчица кратких прича да је 
недавно изишла? Дакле опет кратке при- 
че? Кажите, драги пријатељу, зашто ви 
не пишете боље какав роман? Ове се 
ситне ствари преживљују. Данас хоће 


човјек за своје паре нечег солидног, цје- 
локупног да има. Ја дабогме говорим са- 
мо о публици а не о себи. Јер ја, ја 
се интересујем, као што знате, за Ваш 
таленат. Ја ћу још данас да узмем Вашу 
књигу из библиотеке за позајмљивање. 
ЕМ 


Н. В. ГОГОЉ 
— Влад. И. Шенрок* — 


Никола Васиљевић Гогољ заиста је ве- 
лики руски умјетник ријечи. Права на 
бесмртност је стекао не само својим дје- 
лима, него и одлучнијем утјецајем на сав 
ток даљег развића руске књижевности; 
јер главни је Гогољ, који је учинио, да 
она добије самосталности, и да пође прав- 
цем реалним, који и данас у њој влада. 
Као писац, који је неоцјењиве услуге 
учинио књижевности свога народа, осло- 
бодив је угледања, и управивши је од- 
судно на пут сликања правог живота, 
Гогољ је за свагда, тиме, стекао себи 


%* Из биограф. нацрта уз петнаесто издање 
Гогољевих дјела (Сборникъ »Нивы«, 1900. Маркс, 
Петроград). 

једно од најпочаснијих мјеста у историји 
те књижевности, па нека су ма колике 
заслуге њених будућих радника. 
Гогоља, као човјека и писца, најбоље 
карактерише несумњива оригиналност ње- 
гове личности, у најбољем значењу ри- 
јечи. Поред те особине и могао је, го- 
тово једино снагом природна дара, да 
достигне ону велику савршеност својих 
радова. Тешко је наћи још којег знат- 
ног књижевника руског толико независног 
од туђег утјецаја. Гогољ је чист Мало- 
рус — насупрот већини руских вели- 
ких књижевника, — готово без мрвице 
туђинскога, ни у својој крви, ни у васпи- 
тавању. Од првих дјетињских утисака 
примао је све националне особине Мало- 
руса, дишући ваздух свога завичаја; своје 
миле украјине. Заносио се појезијом из 
успомена о прошлости Мале Русије, драга 
му је и садашњост њена, и прошлост 
њена предања, поезија, обичаји њени. 
Пламени занос за народним предањем на- 
дахну, доцније, читаву поему, чије ли- 
јепо умјетничко сликање сјајна доба ко- 
заковања бјеше загријана огњем искреног 

осјећаја, које пламтијаше у дубини душе 
пјесникове. 

19. Марта 1809. године родио се Го- 
гољ, који одмах поста идол матере своје, 
Марије Ивановне, жене златна срца. Утје- 
цај њен особито се показао на рано и 
јако изазваном религиозном осјећању си- 
новљевом. Дубоко религиозна, унеколико 
поетична душа материна говорила је из 
њених одушевљених, искрених и то- 
плих ријечи, у којима се огледала тако 
исто усхићена, искрена и топла, али уједно 
и мало наивна вјера. Тако је мати прва 
укресала живу искрену религиозна, и 
уједно судбоносна, осјећања у пријем- 
љиву душу свога дјетета. Али родитељи 
су ријетко кад добри васпитами своје дје- 
це. Гогољ је напошљетку и сам видио, 
да ни његова мати није била изузетак 
од правила. Он се,у писму својој мајци, 
противио сувишноме формализму, који се 
брине да дијете прво позна и привикне 
да тврдо поштује обреде, па ма и не ра- 
зумијевало суштину вјере. 

Осим првих религиозних осјећања, у 
Гогоља су и нехотице створили још и 
основ жарке љубави према завичају, која 

му се у дјелима истиче. Ову основу трс- 
ба тражити у најранијим утисцима његова 
дјетињства, када му се срце првом пре- 
пуњало и дрхтало од неисказана усхи- 
ћења при звуцима завичајних мелодија, 
који му душу обухватаху, и при гледању 
махнита »хопака«“. 


Ова, готово несвјесна, слатка очара- 
ност за увијек је очувала своју власт 
над њиме; нити је Гогољ икада могао 
бити хладан према ономе, што га је под- 
сјећало на завичај и давнашње дјетињ- 
ство. То је потресало најосјетљивије стру- 
не његове душе. Такав је у почетку УІ. 
главе »Мртвих душа«, диван лиризам о 
дјетињству На многим другим мјестима 
такође, у којима искрено осјећа говори, 
кад. пјесник понова оживи своје најраније 
утиске. Њему је пријатан и звук шкри- 
павих врата сеоских домова, за који вели 
да, тек што се чује, а оно одмах пирне 
у душу сеоски дах, и измами слику 
села. 

Природно је, што малиша, који је како 
згодно вели А. Н. Пипин, »у потпуној 

средини малоруског господског и сеоског 
живота« растао, — за увијек остаје је- 
дан од најватренијих обожаваоца своје 
поетичне отаџбине. Као дјечак слушао 
је вјешта причања очева, зачињена сјај- 
ним малоруским хумором, у пуној снази; 
и тада још пробудила се у њему љубав 
према тој »оштрој, видној црти, којом 
се јужњак Рус (одликује и дандањи од 
своје остале руске браће«. Од природе 
обдарен ванредном способношћу посма- 
трања, млади Гогољ рано упознаје жи- 
вот малоруског села, неопажљиво почиње 
волети завичајне, малоруске обичаје, пре- 
дања, пјесме, игре. На имању, пак, Тро- 
шчинскога, добија он појма и о многом 
другом чему, што би му, свакако, остало 
и непознато у уском домаћем кругу. Ту 
се он, даље, упознаје унеколико и са 
умјетношћу, јер је гледао на домаћој по- 
зорници Трошчинскога пијссе од пјесни- 
ка Котљаревског, и свога оца, наравно. 

У дому Трошчинскога било је за ра- 
дознала дјечка доста шта за гледање и 
посматрање. У тој кући бјеше, како вели 
Гогољ, »вјечито« празновање и светко- 
вање: музика, позориште, гозбе, гости, 

спољашни сјај; напошљетку су ту нала- 
зили приступа и умна интересовања; па 
и саме забаве, ако и не свагда, али ве- 
Һином, носиле су отисак такта и укуса. 
И то тако, све скупа, чинило је неки 
чаробан утисак. Гогољеви родитељи, ра- 
зумије се, били су у том дому примани 
врло радо, и осјећали се, као пренијети 
из свог обичног живота и околине у ча- 
робне собе каквог властелина из бајке. 

Пошто, је кратко вријеме био у пол- 
тавској гимназији, Гогоља пријеведу у Не- 
жину, гдје је остао од 1821 —28 год. У 
нежинској гимназији Гогољ задуго бјеше 
немио. Слабуњав наклоњен пошалицама и 
задиркивању, лијен и зато слабо напре- 
дан у наукама, — такав се није свиђао 
ни вршњацима, који му се ругаху, ни 
старијим, који су гледали у њему рђава 
и нсуредна ученика. Али ипак, средини, 
у којој је растао, није била незгодна. 
Живот у гимназијском заводу, у оно ври- 
јеме, био је слободан: дјеца су се мо- 
гла забављати по вољи, јер су имала и 
мјеста и слободе зато. На прво мјесто 
мора бити гимназијско позориште. Про- 
страна башта њихова завода била им је 

отворена и згодна за утрошак већине 
свога ваншколског времена. Често су и 
учили у тој башти, под бајним небом 
украјинским. Понеки ученици су под ка- 
квим дрветом смишљали и писали своје 
ученичке саставе. Безбрижност и игра 
ствараху међу дјецом живље односе, и 
топла дружанска осјећања сачувљивала 
се и на сав живот. Истина, много се зна- 
ња није износило; али младост се кре- 
тала слободно и весело; свагда бјеше 
доста времена за читање и омиљени рад 
и забаву, и за утиске живота. Отуда 
долазе свијетле и тамне стране ондашњег 
лицејског живота, 

Природна даровитост Гогољева поја- 
вљивала се испочетка у вјештим и згод- 
вим надимцима, које он сипаше и десно 
и лијево; у вјештом копирању споља- 
шности, и манира оних около њега. Али 
то задуго не скреташе ничије озбиљне 
пажње. Али којегод име створи, којугод 
досјетку направи, хвата се још у лијету, 
његове занимљиве несташице изазивале 
су често срдачан смијех, ма да нико није 
ни помислити могао, да тај дјечко обе- 
ћава још нешто много и много необич- 

није и боље. У њему се пробуди и љу- 
бав цртању, дијелом и читању, али на- 
рочито позоришту: Гогољ много послује 
око приређивања представа, између зидо- 
ва нежинског лицеја, а и сам, као глу- 
мац, вјештачки игра старце и старице. 

Али у том га затече и смрт очева. 
У његовој шеснаестој години претрнио је 
тај удар, који учини јак покрет у њего- 
ву развићу, и од њега, дечка створи мла- 
дића. Брига о породици паде нањ. Испо- 
четка хтједе јој и сав живот посветити. 
Учи и напредује, али осјећа да га наро- 
чито привлачи историја, да у њему јача 
наклоњеност литератури, и ако сама школ- 
ска предавања нису на њ нимало утје- 
цала својом љепотом страном. И напо- 
шљетку пробуђује се у њему жарка, 
младићска потреба пријатељства: поред 
више другова, нарочито се спријатељио 
с Висоцким. С њиме, по свршетку лицеја 
оде и у Петроград. Обојица су силно 
идсализовали сјеверну престоницу. Во- 
лио је, по свршетку испита, прије него 
што оде у Петроград, у родитељској 
кући да проведе одмор. Он је, како је 
причала његова покојна сестра, обично, 


183 нео 


при доласку на одмор, још на читаву, 
врсту раније скакао из кола и ишао ку- 
ћи, пун силног узбуђења још ири самои 
помолу села свога. Тако срећни дани 
прођу му брзо и овога одмора, и онда 
оде у Петроград. Али стварност му је 
брзо расхладила младићски занос: мјесто 
стана с прозорима према Неви морао се 
задовољити скровитом собицом на најви- 
шем спрату неке велике куће у нској 
прозаичној улици; поред те маленкости 
још толико других, препоручљива писма, 
дуге улице итд. Познаде невољу, одржа 
се у летњем шињелу цијеле зиме, одрече 
се омиљених забава, не иде у позори- 
ште... Осјећајући се дубоко незадовољан, 
Гогољ, у грозничавом стању и журби, 
тражио је час овдје, час ондје начина да 
нађе себи друго поприште, али всује 
труд. Сјетивши се својих успјеха у ги- 
мназијском позоришту, он гледа чак да 
буде и глумац; али његово читање, изра- 
Зно и умјетно, природно и без икакве 
"лажне афектације* учини неповољан ути- 


% Познато је како је Гогољево умјетничко 
УУ РАКЕ јако одушевило Белинског, многе друге 
пријатеље и позманике његове. О томе и Тур- 
гењев у својим »Успоменама«. 6“ 

сак на тадашње позоришне аристархе. 
Но затим одштампа свој ђачки рад један; 
критика се одзове хладно, и ожалошћени 
писац похита да спали своје књижевно 
ирвенче. Али опазио је међутим, да се 
Петрограђани неки интересују за све ма- 
лоруско, те окретни младић науми да изне- 
се на сцену очеве комедије, и стане спре- 
мати и грађу за намишљене приповијстке 
малоруске. То су добро познате »Вече- 
ри на летњиковцу близу Диканке«. 
(Наставиће се). 


»ЗОРА« 


У Задарском српском листу, на чијем под- 
листку ради познати српски књижевник Марко 
Цар, изишао је опширнији приказ »3Зоре«, 
која је свој излазак због извјесних прилика 
морала да одложи до 1 јула о. г. Овај при- 
каз гласи: »Пошљедњом, двоструком, свеском 
за прошлу годину (за новембар и децембар 1901) 
навршио је овај наш књижевни лист шесту го- 
дину својега живота, и кад смо се надали да ће, 
о новој години, наставити свој марни и смишљени 
рад у корист српске књижевности уопште и на 
ухар српске свијести у окупиранијем земљама, 
»Зорино« уредништво, у нарочитој поруци на 
читаоце, оглашује српском свијету престанак 
својега излажења, наводећи као узвок томе стару 

невољу наших књижевних листова: — скучен 
број читалаца који плаћају. Праштајући се од 
публике, >Зора« јој не вели ипак »збогом остај«, 
него јој насмијанијем лицем каже »до скора ви- 
ђења«; она т. |. не мисли да своје излажење за 
свагда прекине, но је ријешила да у свом изла- 
ску учини »једну паузу«, док не среди своје 
одношаје, док не прибере сву снагу, и онда да 
изиде освјеженим силама пред своје старе и нове 
џретплатнике. Тако гласи порука уредништва, 
која читаоцима даје »тепдел-уошв« за 1. јула 
о. г. и уједно их позивље на што обилније 
претплаћивање. 

Ређићемо искрено: нас је ово (ако и часо- 
вито) престајање »Зорино« веома ожалостило, 
јер ми у узроцима, што се за ову кризу наводе, 
видимо озбиљну пријетњу за њезину будућност, 
све кад би је моментано и прекужила. »Зора« 
је кроз овијех шест година свога излажења 
стекла тако лијепо име у нашем народу, она је 
тако сјајно дјелом показала да је достојна да 
живи, да би заиста велика грехота била, кад 
би наш народ пустио да тај лист угине. И без 
обзира на то, што је »Зорина« редакција успјела 
била да око себе окупи цвијет српскијех књи- 
жевника старије и .новије генерације, она се 
својим спретним и скроз модерним, па опат зато 
патриотским схватањем уредничког задатка у 
многом погледу издвајала од осталих редакција 
наших књижевних листова. То се јасно опажало 
на њеној укусној спољашности, на спретном ра- 
спореду садржине, као и по згодној алтернацији 
ситнијих и крупнијих писмена, избјегавању не- 
пријатног цјепкања одвећ дугијех саставака и 

т. д.; али је опет главна заслуга >Зоринає 
уредништва, по нашем суду, била у томе, што 
она свој позив није онако »пасивно« схватала, 
као што га многа друга уредништва схватају, 
него је по могућности хтјело да свој позив врши 
активно, свјесно, систематично. Оно се није за- 
довољавало да игра улогу позоришног поду- 
зетника, који се ограничава на то, да око себе 
окупи чету добријех глумаца, који ће са више 
или мање успјеха на његовој бини показати 
своју вјештину; оно је врло добро знало да 
уредник књижевна листа није прости »ипргевало«, 
који има да ангажује своје људе и да их изведе 
на позорницу, него да је уредник шеф орхестра, 
који даје такт и својом управничком палицом 
удише живот цијелој дружини. То је, рекосмо, 
уредништво »Зоре« врло добро знало, па, у 
колико је могло, и дјелом показивало; а ако тај 
свој идеал није могло до краја да оствари, томе 
су ваљда на путу стали узроци јачи од његове 
воље; али тек, оно је барем показало да свој 
позив схвата правилно, па је настојало и да му 
се, колико је могуће, приближи. 

И, фактички, »Зора« је била први наш 
књижевни лист, који је са уводног мјеста ижде- 
нуо облигатну (ма колико понекад глупу) при- 
повијетку или стихотворску вјеџбу, те на мјесто 
њихово подигао катедру за расправљање разних 
књижевних и просвјетних питања, која, најзад, 
и јесу главни »гаізоп Ф' ебте« једног књижевног 
листа. »Зора« је, осим тога, прва међу нашим 
књижевним листовима (барем донекле) схватила 
бесмисленост старог бркања чисте књижевности 
са чистом науком, или вулгаризацијом науке, 

које чини да се у нашим књижевним зборницима 
понекад сучељавају чланци, рецимо, 0 сузбијању 
туберкулозе, са чланцима о опадању лирике или 
0 драматичности »Горскога Вијенца«. Уз то је 
»Зора« обилато његовала књижевну критику, 
доносећи оцјене и приказе свих знатнијих срп- 
ских публикација, а није занемаривала, него је, 
шта више, опширно гајила и културне биљешке 
из словенског и страног свијета. Укратко, она 
је била и »лијепо« и »вјешто« уређивана, те је 
зато заслуживала више пажње и потпоре у чи- 
талачкој публици. једну је ипак ману имао овај 
мостарски лист«, вели писац даље, а то је што 
је излазио неуредно. »Та је нетачност у изла- 
жењу многом нашем књижевном листу живот 
прекратила, те би једном вријеме било да се 
наша уредништва у том погледу угледају на 
листове осталог свијета, особито на листове 
њемачке, који су у излажењу свом тачни од 
скрупулозности. Претплатник, који не може да 
поуздано рачуна да ће тога и тога дана добити 
лист, на који се претплатио, лако постаје рђав 
плаћалаџц; а уз то лист, који неуредно на своју 
адресу стиже, не може да у читаоца одњегује 
ону пријатну навику, која може да постане нај- 
поузданији савезник књиге уписника односно 
администрације. Зато, ако »Зори« буде суђено 
да опет својијем претплатницима заруди, не ће 
згорега бити да се питање њезина излажења 
уреди кудикамо озбиљније, европскије; а да то 
није тако ситна ствар, како се можда коме чини, 
то ће »Зорина« администриција у своје вријеме 
опипати руком, Ми дакле, с наше стране, изри- 
чемо жељу и наду да нам »Зора«, по обећању 

њена уредништва, опет сине, те да у вјештијем 
рукама свог вриједног уредника, г. Атанасије 
Шоле, буде и унаприједа израз напретка у на- 
шој књижевној журналистици и уједно луча про- 
свјете и школа српскога патриотизма у кршној 
земљи Херцеговој«. 


ПАБИРЦИ 
ПО ИТАЛИЈАНСКОЈ КЊИЖЕВНОСТИ. 


ж біотіа гошапа (римска историја) од 
Ферера, писца и филозофа, који још није на- 
вршио тридесету годину живота, задивила је 
италијански свијет и постигла риједак успјех 
књижевни и књижарски. То је дјело пуно живота, 
смиони и женијални покушај реалистичког ту- 
мачења једног од најзнаменитијијех и најчили- 
јијех перијода у историји. Млади овај историчар 
и бистри критичар, који дубоко проницава и 
који претреса и прорешетава, расправља и про- 
суђује сваку свједоџбу; филозоф, који расвијет- 
љује и тумачи догађаје, још осим поменутијех 
врлина посједује и особити и ријетки дар умјет- 
нички. Попут УШагі-я, Мерт-а, Сіссоіїі-а, пише 
Кеггего простом али лијепом елеганцијом, ла- 
кијем, разумљивијем стилом, чисто, бистро, живо; 
пун слика, присподоба било кад нам припови- 
једа о догађајима политичкијем или кад нам 
открива предјеле старе поганске Италије или 
описује красоте триумфа Помпеова или кад го- 
вори о бучном животу рамском. Ријеткост, упра- 
во изненађење: на ниједној страници књиге ове 
нема превише педантерије, цјепидлачења, нема 


готово ни 'биљежака, примједаба, нити навода 
каквијех, што су огромне сметње, клинови, који 
заустављају пажњу читалаца. Онај, који пише, 
задовољава се, да искаже и приповједи догађај 
или да га процијени, а не да из сујете изложи 
градиво, помоћу којега мисли, да је доспио до 
односнога одређенога увјерења, доказа и посма- 
трања. Ово је дјело научно, али таково, да ће 
га због његове сјајне и бистре форме моћи чи- 
тати и разумјети сви кругови читалаца; дјело, 
које и ако имаде све увјете, да постане лекти- 
ром за народ, ипак не престаје бити драгоци- 
јеном стечевином филозофије и науке за успо- 
стављење римске просвјете и образованости. 
Историја Ферерова праведна је и истинита. Уз . 
особе, и сувише познате, истакнута су достојном 
свјетлошћу и лица, неправедно до данас мање 
позната. Скупа са амбицијама, жељама, тежњама 
и дјелима високе господе, уздигао је из ничега 
осјећаје и мисли народа, анонимне, безимене оне 
свјетине, која је били не само согрив у!е, 
непознато, ништаво, кукавничко тијело, на ко- 
јему су они превијани мудраци, лукаве лије, 
вјешто сновали и зидали; него, која је свјетина 
била огромна мрачна ковачница, одакле су они 
и нехотице у незнању ирпили идеје и средства, 
да их остваре. И на колективном дјеловању по- 
јединаца и народа доказао је Жегтего, како — 
осим генија људи и осим импулса и побуда на- 
рода — појављују се у историји више пута са- 
временијех, непредвиђено- пренаглијех догађаја, 
ненадно-бучнијех појава сакривенијех сила, које 
смо присиљени назвати »Судбином«, пошто их 
нико не може у напријед предвидјети прије него 

што се догоде; нико их разумјети, кад се зби- 
јају, а врло мало их је, који би их и дјелимице 
знали протумачити послије неколико вјекова. 
Метод, којијем Жеггего приповиједа јединствен 
је, сав је његов: он проучава истодобно сваку 
манифестацију једне епохе: и политику и умјет- 
ност и књижевност и економичке прилике и жи- 
вот народа и великаша. Кеггего је младић, који 
је без икаквог напора одмах разумио и схватио, 
колико гријеше данашњи научењаци те примје- 
ром својијем показао, да се историја не састоји 
толико у знању проналазења, колико у вје- 
штини приповиједања догађаја живо, видљиво, 
духом појезије, вјештином рјечитости. За то је 
књига ова угодна, јер тумачи, поучава нас и 
нагони нас, да мислимо, те се броји у врсту 
најрјеђијех и најжељенијех литерарнијех произ- 
вода, у број новијех и интересантнијех књига, 
које читаоца присиљавају, да буде пажљив, оста- 
вљајући у његовој култури трајан и постојан 
траг. Цијело дјело замислио је филозоф, а на- 
писао вјештак умјетник. 

ж Апрејо де Оирегпабіѕ написао је 
религијозну драму Вадаћа јаснијем, бистријем 
стиховима; драму ваљано састављену, подијеље- 
ну на сцене, обилну драматичкијем моментима 
и лијепијем призорима. Писац представља исто- 


рију кнеза Бідаһагіһа — по предању индијан- 
ском, четврте инкарнације божанства Буде (Ви- 
аһа: — који се бори против Рарјуапз-а, злог 


духа, неке врсте сотоне, који би хтио навести 
га на гријех. Али се Буда бјегством ослободи 
напасти сотонине, повуче се у самоћу, напу- 
стивши вјереницу, сина и сјајну краљевску па- 

лату. Да ли ће опера ова имати велик театра- 
лан успјех не може се предвидјети; стално је 
пак, да је дјело од огромне литерарне важно- 
сти. Пе Спђегпаа на свакој страници дјела 
овога показује себе вјештијем стихотворцем. 
Ендекасилаб из пера његова расвијетљује осјет- 
љиве, дубоке мисли научењака — књижевника. 

к Уегво Огіепёе (Пут истока). Књигу 
ову љупкијех мелодија, које нас воде преко сви- 
јета, издао је Апріоіо Огуіеіо. — Гласовити 
овај пјесник богаташ, путујући по свијету с једнога 
мора на друго, из једне земље у другу, износи 
у овој књизи у стиховима разноврсне и врло 
занимљиве утиске своје о типовима, предјелима, 
приморскијем крајевима, пепрегледнијем гоми- 
лама свијета, људскијем оцјенама, 

ж Е!паветђа (Препорођај) легенде и фан- 
тазије од Соггадо Віссі-а. То је књига, која 
због своје ријетке особине заслужује пажњу и 
симпатију. Блес! не размишља овдје нити ра- 
злаже о мучнијем проблемима психологије, не 
приповиједа људске трагедије, нити премишља 
о несталнијем судбинама човјечијег рода нити о 
будућности васионе; о ничему томе. Он је само 
посматрао и проучавао, колико вриједи пјесма 
успавана у некијем старијем љубавнијем баснама 
и приповијеткама и осјетио тада, да још дрхће 
тајни неки живот, заборављено сакривено срце, 
душа музикална. Есеј је провео много година 
по академијама и музејима, прегледао и проучио 
слике умјетничке и расвијетлио старинске ко- 
дексе, старе рукописе. Из такове обилите ду- 
шевне хармоније: слика на платну и пергамената; 
из опе особите атмосфере спова о фигурама и 

о сликама чудотворнијех умјетника; Бісеі је са- 
ставио своје легенде и фантазије језиком разго- 
вјетнијем, бистријем и звонкијем. > Віпавсіќа< 
збирка је разноликијех утисака, препуна ненад- 
нијех грација и тананијех тонова тужне музике, 
која приповиједа о изумрлијем страдањима и 
патњама, минулијем славама и далекијем про- 
љећима. Ну колико лаковијернијех дјевојчица, 
што љубе и сањају, а колико се и озбиљнијех 
просијеђелијех људи растуже онда, кад сазнаду, 
да Ромео и Јулија, лијепи пар Веронов, којему 
је Шекспир подигао вјечит олтар туге и сла- 
ве, нијесу никада ни постојали? Па колико 
их је заплакало и колико ће их још заплакати 
читајући судбину и удес другијех чудноватијех 
јунакиња љубавнијех, које можда нијесу никада 
свијета угледале?! Ну зар то штогод смета? 
Предање је бесмртно у срцима људскијем, и за 
то онијех свију фигура, створенијех пјесмом или 
фантазијом народном, не Һе никада нестати из 
нашијех душа. Душа човјечија сањаће увијек 0 
некијем својијем милијем фантазијама, а ње- 
зини снови биће и остаће кроз сва времена 
сјеме за легенде. Пјесма је свугдје у свијету, 


као што је и живот и свјетлост. 
Љ. Но 


КРОНИКА 


+ У петом броју »Женског Света« штампао 
је Љуба из потиског клуба: »Стихотворац«, као 
своју оригиналну причу. Међутим је то чист 
плагијат лијепе новелице батдопју Сбле, која 

има наслов »Како се стихови пишу« и коју је 
мостарска »Зора« у 1900 години донијела у 
пријеводу свога сарадника Јована Протића. Истина 
Љуба из потиског клуба преиначио је ову причу“ 
у толико, што је измјенио мађарска имена са 
српским, што је неке реченице испустио а неке 
рђаво превео. Писац је плагијат узео из другог 
издања Гардоњијсвих новела. 

4 Расправа »Поглед на данашњу францу- 
ску књижевност« од дра. Јов. Скерлића пре- 
штампана је из »Летописа« у засебном издању. 
4. Изићи ће друго издање »Српске Грама- 
тике« од Стојана Новаковића са обзиром на 
опомене критике приликом првог издања. 


4 »Први медени кораци« подгрејао Иван 
Вујућ Светозаров. Цијена 0.50 дин. 


+ Као што »Коло« јавља у Биограду је 
требао 1 априла почети, једном у седмици изла- 
зити шаљив лист »Сатир» под уредништвом 
Бране Цветковића а уз сарадњу Милорада Ми- 
тровића и Бранислава Нушића. 


4- Изишао је »Рад и именик« Матице Срп- 
ске за 1901 годину. 

+ В. Карабљав ће за »Летопис« написати 
студију о Гогољу и о савременој руској књи- 
жевности, а Јов. Дучић о Виктору Игу. 


+ За »Летопис« су примљени: »Мраз« драма 
у једном чину од Пере С. Талетова и »Цвијета« 
приповијетка Ива Ћипика. 

+ Изишла је из штампе » Споменица Косте 
С. Таушановића« у којој су говори држани о 

погребу напаћеног покојника. Пред говорима је 
штампан симпатичан чланак од М. Павловића и 
пјесма Милорада Митровића, позната већ из 
»Покрета« и »Босанске Виле«. 


+ Из »Полицијског Гласника« одштампан 
је роман А. Белоха »Убиство у сигнози« у при- 
јеводу |]. Угричића. 


+ »Сељак« роман Јанка Веселиновића, што 
излази у »Бранковом Колу« прештампава се у 
засебну књигу. 

+ У Српском Биоградском Народном По- 
зоришту приказивао се »Нарцис«, гдје се, у улози 
Маркизе Помпадуре, госпођа Милка Гргурова 
опростила с биоградском публиком. Позориште 
је било препуно, и при првој појави госпођа 
Гргурова је бурно поздрављена а затим јој је 
г. Радовић изнио и предао један букет од управе 
нар. Позоришта, један од литерарног одбора 
»Домаћице« и један од Женског Друштва. Го- 
спођа је била веома тронута а нарочито кад су 
јој предати букети Женског Друштва у коме 
и она толике године као сарадница »Домаћице« 
и члан друштва дјелује и ради. Престава је текла 
како се само пожељети може, сви су се такми- 
чили ла престава што љепше и што сјајније 
испадне, што је у осталом госпођа и заслужила. 
При свршетку преставе госпођа је још један 
пут бурно поздрављена. Тако се опростила с 
београдском публиком њена пајбоља драмска 
умјетница. 

+ Саватије М. Грбић штампао је књигу за 
лјепу која се зове »Божур«. Цијена 0.50 дин. 
Скупљачи добијају 30°; рабата. 

које до сада примисмо у замјену. 


»Родољуб«, лист за автономне про- 
свјетне и привредне потребе српског на- 
рода, год. Ш. једном седмично у Вршцу 
под уредништвом Милана П. Павловића. 

»Привредник« орган савеза српских 
земљорадничких задруга, год. У. у За- 
гребу, двапут мјесечно под уредништвом 
Пере Крстића. 

> Трговачке Новине«, лист српског тр- 
говачког удружења, год. І. у Новом Саду, 
једаред мјесечно под уредништвом Милана 
Поповића. 

» Српски Књижевни Гласник«, год П. 
у Биограду, двапут мјесечно под уредни- 
штвом Богдана Поповића. 

»Летопис« Матице Српске, за 1902. 
год. у Новом Саду, једанпут у два мје- 
сеца под уредништвом дра. Милана Савића. 

» Нгуаќѕка Міѕао« смотра за народно 
господарство, књижевности политику, год. 
І. у Загребу под уредништвом дра. Лава 
Мазуре. 

»М]ада НгуаіѕКа« слободан часопис 
за књижевност, умјетност и социјални 

живот, год. 1. у Загребу једанпут мјесечно 
под уредништвом Живка Беличевића. 

»„Њива« ратарски недјељни лист, гоц. 
У. у Будимпешти, једанпут седмично под 
уредништвом Чика Стеве. 

»Просвета«, орган пријатеља српске 
народне просвјете, год. П. у Крагујевцу, 
трипут мјесечно под уредништвом Јов. 
П. Јовановића. 


»Наше Новине«, лист за пољопривре- 
ду, привредну и аграрну политику, год. 
П. у Биограду трипут седмично под уре- 
дништвом Косте Томића. 

»Весник Српске Цркве« орган свеште- 
ничког удружења, год. ХШ. у Биограду, 
једанпут мјесечно, под уредништвом Ник. 
Д. Божића. 


»Гласник« православне далматинске цр- 
кве, једанпут мјесечно год. Х. у Загребу 
под уредништвом Ђорђа Поповића. 

»Учитељ« педагошко - књижевни лист, 
год. ХХІ. једанпут мјесечно, у Биограду 
под уредништвом Михајла М. Станојевића. 

(Наставиће се). 


ПВДАЊЕ И ШТАМПА ИЗДАВАЧКИ КЊИЖАРНИЦЕ И ШТАМПАРСКО- 
УМЈЕТНЕЧКОГ ЗАВОДА ПАХБРА Ш О КНОВЋА У МОСТАРУ. 


